Wikipedia:Ressourcebibliotek er en side hvor der kan placeres, hvad der findes af websteder og digitale arkiver under Opensource og Creative Commons, samt kildesamlinger af tilstrækkelig kvalitet til udvikling af Dansk Wikipedia.
BEMÆRK, at det ofte er uhensigtsmæssigt blot at kopiere indhold til Wikipedia uden at redigere i indholdet først. Teksterne er ikke nødvendigvis skrevet til en nutidig encyklopædi, og det anbefales derfor, at det vurderes, om sproget bør rettes til, forinden materialet lægges op på Wikipedia. Bemærk også, at ejeren af den pågældende hjemmeside kan have trukket tilladelsen til fri afbenyttelse tilbage. Du bør derfor altid kontrollere, at det fortsat er muligt at benytte materialet. 
## Hjemmesider med frie billeder.
Der findes en række hjemmesider, der indeholder billeder, hvor ophavsretten er udløbet, eller hvor billederne er frigivet under Creative Commons-licens. Billed- og mediefiler skal dog først uploades på Commons, hvorfra de kan benyttes på dansk Wikipedia. Vær særlig opmærksom på, at det ikke er alle billed- og mediefiler, der er frie på siderne, hvorfor det er nødvendigt for hvert billede at kontrollere den konkrete licens og/eller ophavsmandens alder. Ved upload til Commons kræves angivelse af relevant licens. Kontroller også, at billedet/filen ikke allerede er uploadet til Commons af andre. 
## Arbejde med Wikipedia.
En kort indføring i, hvordan man kommer i gang med Wikipedia, og hvilke kilder man kan bruge.
